કેન્દ્ર સરકારે નીચા જતાં ખાંડના બજાર ભાવને કાબૂમાં રાખવા માટે દેશભરની 502 સુગર મિલોમાં આશરે 30 લાખ મેટ્રિક ટન જેટલો ખાંડનો બફર સ્ટોક ઊભો કરી સુગર મિલોને આર્થિક સંકટમાંથી બહાર લાવવાનો પ્રયાસ કર્યો છે. જેમાં ગુજરાતની 15 જેટલી સુગર મિલો મળી કુલ 1 લાખ મેટ્રિક ટનથી વધુનો બફર સ્ટોક ફાળવવામાં આવ્યો છે. જેમાં બારડોલી સુગર મિલમાં સૌથી વધુ 21976 મેટ્રિક ટન બફર સ્ટોક રાખવામાં આવશે. સરકાર દ્વારા જાહેર કરવામાં આવેલ 2900 રૂપિયા પ્રતિ ક્વિન્ટલનો ભાવ ખાંડ બજારમાં નવી જાન ફૂંકશે.